messages: Loe läbi uudis ja anna sellele lühike kokkuvõte ühe või kahe lausega. Vastus peab olema ainult eesti keeles!
  
  Tekst:
  
  Soome asus rahavaidlustes toetama niinimetatud kasinat nelikut ehk Hollandit, Austriat, Rootsit ja Taanit, kes nõudsid 750 miljardi euro suuruse taaskäivitusfondi mahu vähendamist ning seda, et raha jagataks pigem laenude kui toetustena. Üldsumma jäi samaks, aga laenude osakaal tõusis ja toetuste osa vähenes. Selles mõttes saab peaminister Sanna Marin ette kanda ülesande täitmisest. Marin peab õnnestumiseks ka seda, et Soome sissemakse taastamis paketi vähenes, aga paketist saadakse peaaegu sama palju raha, kui esialgu sooviti. Soome saab 400 miljonit eurot juurde põllumajandustoetusteks ja esimest korda eraldi 100 miljonit eurot lisaraha Põhja ja Ida-Soome hõreda asustusega piirkondade arendamiseks. Vaatlejad märgivad, et päris võiduks ei saa läbirääkimiste tulemust siiski nimetada. Kuigi Soome toetas oma nõudmistega kasinat nelikut, ei saa Soome soodustusi Euroopa Liidu liikmemaksudest nagu Holland, Austria, Rootsi ja Taani. Peaministrit on kritiseeritud, et ta jõulisemalt ultimaatumeid ei esitanud. Sanna Marein selgitas, et pidas siiski olulisemaks teha teiste riikidega koostööd ja otsida kompromissi. Tema sõnul on mõistlik silmas pidada tervikut, mis on kõikide arvates võimalikult hea ja ühtlasi jätkusuutlik. Soomlaste hinnangu kohaselt maksavad nad järgmisel eelarveperioodil Euroopa Liidu eelarvesse igal aastal 100 miljonit eurot rohkem kui seni. Kokkuvõttes peaks Soome saama eelarvest 11 miljardit ja maksma ligi 17 miljardit eurot nii et jääb endiselt netomaksjaks. Sissemakstava ja saadava raha vahekord siiski paraneb. Koroona tõttu koostatud taaskäivituspaketist saab Soome praeguse hinnangu järgi kolm miljardit eurot aastatel 2021 kuni 23 ning maksab üle kuue miljardi. Aastatel 2021 kuni 58.
messages: user
messages: Soome jääb Euroopa Liidu ülemkogul saavutatud kokkuleppe järgi endiselt netomaksjaks, aga esimest korda saadakse toetust maapiirkondade arendamiseks.
messages: assistant